Herveus, Dei gratia Trecensis episcopus, universis ad quos presentes litteras pervenerint, in Domino salutem. Noverit universitas vestra quod homines de Villa Mauri, in nostra presentia constituti, quitaverunt monachis Pontiniaci totum usuarium quod clamabant in eorumdem monachorum nemoribus de Ota et recognoverunt se idem usuarium in perpetuum abjurasse. In cujus rei testimonium presentes litteras fecimus sigilli nostri munimine roborari. Actum anno gracie millesimo ducentesimo vicesimo.